Καθώς όμως πλησιάζουμε προς το 1821 η διαφορά εξαγωγών - εισαγωγών μικραίνει. Για παράδειγμα, το 1795 η Πελοπόννησος παρουσιάζει στο συνολικό της εμπόριο ένα πλεόνασμα της τάξης του 11%, ενώ το 1803 η αξία των εξαγωγών υπολογιζόταν σε 11.000.999 πιάστρα και των εισαγωγών σε 5.200.000. Από τις Γαλλικές προξενικές εκθέσεις φαίνεται καθαρά ότι το πιο επικερδές εμπόριο στην Ήπειρο ήταν οι εξαγωγές αγροτικών προϊόντων και ότι τα κέρδη κυμαίνονταν από 50 ως 100%. Σε ορισμένα είδη έφθαναν και στο 400 με 500%. Mία καλή εικόνα των εισαγόμενων και εξαγόμενων από Γάλλους εμπόρους ειδών μας δίνει ένα ανέκδοτο υπόμνημα για την Πελοπόννησο (του 1752 - 1753) από τα Γαλλικά αρχεία.